Број: 2598/4-a

29.08.2019. године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је потенцијални понуђач у ЈН 06/19 радови, Радови у дневним боравцима Центра, по партијама, доставио захтев за појашњењем конкурсне документације:

**ПИТАЊЕ:**

"

1. Молимо да се услов о обавезном обиласку објекта на коме се изводе радови избрише из конкурсне документације. Разлог за молбу произилази из многобројних решења Републичке комисије за заштиту права у поступцима јавних набавки, у којима је наведено да је обавезан обилазак локације непотребан и дискриминаторски услов. Предлажемо, да дати обавезан услов, преиначите у могућност Понуђачу да обиђе објекат, уколико има потребе за истим.

2. На страни 14 конкурсне документације наведено је за рок извођења "крај октобра 2016 године." "

**ОДГОВОР:**

Комисија за ЈН 06/19 радови, Радови у дневним боравцима Центра, по партијама, се извињава потенцијалним понуђачима јер је дошло до техничке грешке која се односи на рок извођења радова „крај октобра 2016.године“.

Комисија је извршила измену у Конкурсној документацији на страни 14/98 конкурсне документације, у делу „Захтев у погледу рока и вршења радова:“ тако да она сада гласи:

„Понуђач је дужан да радове који су предмет набавке изведе најкасније до краја новембра 2019.године.“

Комисија за ЈН 06/19 радови, Радови у дневним боравцима Центра, по партијама је изменила конкурсну документацију ЈН 06/19 у делу додатни услови, на страни 8/98 - „Обилазак дневних боравака у којима ће се вршити радови, за партију за коју понуђач подноси понуду“, тако што се понуђачима оставља могућност обиласка објеката у којима ће се извршити радови, за партију за коју су заинтересовани а све у циљу упознавања са свим елементима техничке спецификације и условима рада у појединим дневним боравцима.

Измењена конкурсна документација је објављена на Порталу јавних набавки и интернет страници Наручиоца.

Комисија за ЈН 06/19